**Nr. 1327/SA/06.03.2024**

**RASPUNS CONSOLIDAT**

la procedura de atribuire a contractuluiavand ca obiect: **11371 - Executie lucrari pentru obiectivul de investitii: Dezvoltarea infrastructurii turistice in statiunea balneoclimaterica Ocna Sibiului, orasul Ocna Sibiului*,*** derulata prin procedura simplificata cu anuntul de participare SCN1135364 / 28.11.2023

**Solicitarile de clarificari nr. 6532, 10665**

**Intrebarea nr.1**

Vă rugăm să confirmați că amplasamentul lucrărilor va fi predat liber de sarcini, respectiv faptul că asanarea/deminarea, descărcarea arheologică sau exproprierile nu sunt în sarcina Executantului.

**Răspuns nr.1:**

Potrivit Ordonantei Guvernului nr. 25/2001 privind infiintarea CNI SA, art 7 (1 “Pentru obiectivele de investiții propuse a fi finanțate în cadrul programului, beneficiarii predau amplasamentele….” Amplasamentele sunt preluate pe durata de realizare a investiției, după aprobarea listei obiectivelor de investiții de către Ministerul Dezvoltării, Lucrărilor Publice și Administrației

(2) Ministerul Dezvoltării, Lucrărilor Publice și Administrației, prin Compania Națională de Investiții "C.N.I." - S.A., solicită beneficiarilor predarea amplasamentelor,

Asadar, beneficiarul investitiei va face toate demersurile necesare pentru predarea amplasamentului lucrarilor liber de sarcini catre CNI SA, care il va preda corespunzator Executantului. Acesta nu are alte atributii in acest sens.

Amplasamentul lucrărilor va fi predat liber de sarcini, respectiv asanarea/deminarea, descărcarea arheologică sau exproprierile nu sunt în sarcina executantului.

**Intrebarea nr.2 si 3**

Solicitare de clarificări privind penalitățile

Vă rugăm să ne comunicați clar și concis care este nivelul maxim al penalităților ( de ex: la ce nivel maxim al penalitatilor opereaza rezilierea contractului ).

Solicitare de clarificări privind nivel maxim al penalităților

Conform modelului de contract, pus la dispoziția ofertanților, valoarea penalităților de întârziere este nelimitată.

Trebuie avut în vedere că pe plan internațional, dar şi în contractele de achiziție publică românești s-a stabilit o limită superioară la 15% din valoarea contractului pentru penalitățile de întârziere, valoare uzuală, rezonabilă și suficientă în condițiile în care autoritatea contractantă are responsabilitatea de a lua măsuri în cazul în care constată amplificarea pe parcurs a întârzierilor (de ex. rezilierea contractului). Nu este în interesul niciunei părţi să lase un contract să se deruleze în condiţiile amplificării întârzierilor doar pentru a aplica penalităţi mai mari.

În plus, absenţa unei limite superioare a valorii penalităţilor de întârziere este contrară principiului proporţionalităţii prevăzut de art. 2 alin. (2) din Legea nr. 98/2016, reprezintă un abuz de drept din partea autorităţii publice, întrucât impune încheierea unui contract de adeziune care încalcă în mod flagrant principiul echilibrului financiar al contractelor administrative.

În condiţiile în care contractul de achiziţie publică, având natura juridică de contract administrativ, este guvernat de regulile aplicabile contractului de adeziune, singurul principiu major care tinde să ţină cont şi de interesul cocontractantului autorităţii publice îl reprezintă principiul echilibrului contractual, ori cel puţin a echilibrului financiar.

Absenţa stabilirii unei limite superioare a penalităţilor aplicabile antreprenorului este de natură să conducă la efecte contrare celor urmărite de legiuitor şi interesului public, respectiv la descurajarea participării la procedurile de achiziţie publică a operatorilor economici caracterizaţi prin profesionalism şi corectitudine.

În consecință vă rugăm să introduceți o clauză care să impună în mod clar și fără echivoc un cuantum total al penalităților (nivelul maxim cumulat al penalităților ce pot fi percepute în cadrul contactului).

**Răspuns nr.2**

Valoarea penalităților nu poate fi limitată la un procent anume din valoarea lucrarilor neexecutate la termenul convenit, având în vedere faptul asimilarea contractului de achiziție publica actului administrativ conform Articolului 3 litera l) din Legea nr. 98/2016 si Articolului 2 alin. (1) literele c)-c1) din Legea contenciosului administrativ nr. 554/2004.

Astfel, regimul juridic al contractului in discuție este unul special, contractul de achiziție publica fiind încheiat in vederea realizării unei competente a unei entități publice. In acest context, una din principalele trăsături ale contractului de achiziție publica consta in specificitatea structurii juridice a acestuia, anumite clauze fiind introduse de către autoritatea contractanta în virtutea caracterului administrativ, de interes public, al contractului de achiziție publica si avand rol de protecție a unui interes general superior, in sensul Legii contenciosului administrativ nr. 554/2004 care instituie regula conform căreia principiul libertății contractuale este subordonat principiului priorității interesului public.

**Intrebarea nr.4**

Vă rugăm să clarificați cum va fi considerată perioada de timp friguros în cadrul contractului, respectiv dacă va conduce la suspendarea lucrărilor sau diminuarea ritmului aferent execuției.

**Răspuns nr. 4**

7.4.4. Întârzierea Lucrărilor va fi acceptată în următoarele cazuri:

a) condiţiile climaterice extrem de nefavorabile, precum si temperaturi care, potrivit normelor, normativelor şi agrementelor tehnice, nu permit punerea in execuţie a unor materiale sau procedee tehnice. In aceasta situatie, Antreprenorul este îndreptăţit, cu informarea prompta a Achizitorului, să sisteze lucrarile si solicite în scris prelungirea termenului de execuţie a oricărei părţi din lucrare.

**Intrebarea nr. 5**

In listele de cantitati postate pe SEAP nu se regasesc articolele din listele anexe

Va rugam sa acceptati consumuri proprii de resurse, cu respectarea tehnologiilor si a proiectului tehnic de executie , prin prezentarea propriilor liste de extrase de resurse C6,C7,C8 si C9.

In situatia in care nu veti accepta propunerea noastra, atunci avem rugamintea sa ne transmiteti toate retetele articolelor de devize detaliate .

**Răspuns nr. 5**

Se va respecta ORDINUL MLPTL Nr. 1568 din 15.10.2002 pentru aprobarea reglementării tehnice «Ghid privind elaborarea devizelor la nivel de categorii de lucrări şi obiecte de construcţii pentru investiţii realizate din fonduri publice », indicativ P 91/1-02.

 „Art. 2.2.2. Executanţii (ofertanţii) au deplină libertate de a-şi prevedea în ofertă propriile consumuri şi tehnologii de execuţie, cu respectarea cerinţelor cantitative şi calitative prevăzute în proiectul tehnic, în Caietul de sarcini şi în alte acte normative în vigoare care reglementează execuţia lucrărilor.”

 „Art. 2.2.3. Ca reper, indicatoarele de norme de deviz seria 1981 şi indicatoarele de norme de deviz seria 1981 revizuite şi completate după 1998, pot fi folosite în mod orientativ atât de proiectant cât şi de ofertant în descrierea lucrărilor, a condiţiilor de măsurare a lucrărilor, a evaluării resurselor necesare şi a consumurilor specifice de materiale, manoperă şi utilaje.

 „Operatorii economici îşi pot creea propriile reţete, utilizând coduri proprii de material, cu respectarea cantităţilor de lucrări şi specificaţiile fiecărui articol de deviz şi pot realiza încadrarea pe articole de deviz „cu respectarea cerinţelor cantitative şi calitative prevăzute în proiectul tehnic, în Caietul de sarcini şi în alte acte normative în vigoare care reglementează execuţia lucrărilor.”

**Intrebarea nr. 6**

În vederea ofertării cât mai corecte vă rugăm să ne confirmați că articolele de transport care au fost cuprinse în listele de cantități pot fi înlocuite cu articolele de transport cuprinzând distanțele proprii/reale de la furnizori de materiale până la locul punerii în operă al acestora.

Totodata va rugam sa precizati distanta la care se va transporta pamantul rezultat din sapatura si molozul rezultat din demolari.

**Răspuns nr. 6**

Articolele pot fi înlocuite decât prin decizia beneficiarului, acestea fiind estimate la o anumită distanță pentru fiecare operațiune în parte. În cazul în care executantul are trasee mai lungi, acesta ar putea păstra articolele de transport din proiect, iar executantul să își pună valoarea reală de transport pe acel articol, încadrându-se în valoarea generală a proiectului.

Distanța la care se va transporta pământul rezultat din săpături recomandăm a se face în zonă în funcție de necesitățile celor două parcuri (în incintă)”.

**Intrebarea nr. 7**

În vederea ofertării cât mai corecte vă rugăm să ne confirmați că autoritatea contractantă deține fondurile necesare contractului supus achiziției.

**Răspuns nr. 7**

Oferta trebuie sa fie in corelatie cu anuntul publicitar, documentele achizitiei si in conformitate cu cerintele cuprinse in cadrul acestora, aceasta neavand legatura si neputand fi in corelatie cu bugetul alocat de MDLPA.

Ofertantul va include, în cadrul propunerii financiare, toate şi orice costuri legate de: - execuţia tuturor lucrărilor prevăzute în listele de cantităţi din cadrul documentației de atribuire, întocmirea instrucţiunilor de întreţinere şi exploatare, - protejarea mediului, conform normelor legale, precum şi cele legate de refacerea cadrului natural după finalizarea lucrărilor, - procurarea, transportul, depozitarea şi punerea în operă a materialelor şi echipamentelor necesare funcţionarii obiectului contractului, conform cerinţelor impuse prin caietul de sarcini. La elaborarea propunerii financiare, ofertantul va lua în calcul eventualele deduceri, dacă sunt sub efectul unei legi, toate cheltuielile pe care le implică îndeplinirea obligaţiilor contractuale, precum și marja de profit.

**Intrebarea nr. 8**

Pentru a nu îngrădi accesul la procedură prin stabilirea unor caracteristici restrictive, vă rugăm să confirmați că în procesul de ofertare toate echipamentele solicitate pot fi înlocuite cu echipamente cu caracteristici/specificații tehnice asemănătoare, echivalente sau superioare.

**Răspuns nr. 8**

„Caracteristicile echipamentelor din proiect pot fi înlocuite cu condiția să fie cu caracteristici echivalente sau superioare”.

**Intrebarea nr. 9**

În vederea ofertării cât mai corecte vă rugăm să ne indicați punctual și să puneți la dispoziția operatorilor economici, în format editabil, toate fișele tehnice care trebuie prezentate în cadrul ofertei.

**Răspuns nr. 9**

Atașăm în completare fișele tehnice în format editabil.

**Intrebarea nr. 10**

Vă rugăm să clarificați dacă modelele de formulare din cadrul documentației de atribuire au rol de îndrumare/ghidare sau trebuie respectate ad-literam. Vă rugăm să confirmați că nu vor fi luate în considerare cerințele de elaborare a ofertei tehnice, găsite în cuprinsul modelelor de formulare, dar nepreluate/neînscrise în caietul de sarcini sau fișa de date.

**Răspuns nr. 10**

Formularele puse la dispozitia ofertantilor nu reprezinta cerinta privind elaborarea ofertei tehnice. Formularele reprezinta indrumare/ghidare pentru documentele de calificare. Cu toate acestea formularele se vor prezenta astfel cum sunt solicitate in documentatia de atribuire, cu mentiunea ca se pot corobora cu documentatia tehnica pentru a nu exista neconcordante.

**Intrebarea nr. 11**

Având în vedere prevederile OG 3/2021 vă solicităm să confirmați că închirierea de utilaje cu sau fără operator nu constituie subcontractare în prezenta achiziție.

**Răspuns nr. 11**

Având în vedere „Ordonanța nr.3 din 25 august 2021, Articolul I: yy) subcontractant/ subantreprenor - orice operator economic care nu este parte a unui contract de achiziţie

publică şi care execută anumite părţi ori elemente ale lucrărilor/serviciilor, răspunzând în faţa contractantului de organizarea şi derularea tuturor etapelor necesare în acest scop. Punerea la dispoziţie a unui utilaj sau furnizarea de materiale/bunuri în cadrul unui contract de achiziţie publică nu este considerată subcontractare în sensul prezentei legi”.

**Intrebarea nr. 12**

Având în vedere prevederile HOTĂRÂRII Nr. 1/2018 din 10 ianuarie 2018 pentru aprobarea condiţiilor generale şi specifice pentru anumite categorii de contracte de achiziţie aferente obiectivelor de investiţii finanţate din fonduri publice vă rugăm să confirmați că furnizarea de manoperă nu constituie subcontractare în prezenta achiziție.

**Răspuns nr. 12**

Având în vedere „Hotărârea nr.1/2018 din 10 ianuarie 2018, Clauza 7. Subcontractare: 7.1. Un subcontract va fi valid doar dacă are forma unui acord scris prin care Antreprenorul încredinţează unui terţ executarea unei părţi din Contract. Simpla închiriere a unui utilaj, furnizarea de manoperă sau contractele de furnizare de bunuri nu sunt considerate sau interpretate drept "subcontracte" pentru scopul prezentului Contract”.

**Intrebarea nr. 13**

Privitor la terții susținători care au calitatea și de subcontractant vă solicităm să confirmați că este suficientă prezentarea unui acord de subcontractare conținând descrierea modului de asigurare a susținerii fără a fi necesar furnizarea suplimentară a unor angajamente de susținere.

**Răspuns nr. 13**

Se vor respecta prevederile documentatiei de atribuire, precum si legislatia in vigoare aplicabila, respectiv: art. 182 din Legea nr. 98/2016 si art. 48 din Normele Metolodigce aprobate prin HG nr. 395/2016 cu modificarile si completarile ulterioare. Asadar, nu este suficienta prezentarea acordului de subcontractare, fiind necesara prezentarea modului de interventie in contract, in cazul in care antreprenorul nu isi duce la bun sfarsit serviciile/lucrarile.

**Intrebarea nr. 14**

Va rugam sa precizati daca suma alocata pentru executia bransamentului de gaz este o suma provizionata de 25000 lei , sau fiecare ofertant evalueaza aceasta lucrare cu propriile costuri.

**Răspuns nr. 14**

Fiecare ofertant evaluează cu propriile costuri. Prețul pentru execuția branșamentului de gaze reprezintă o estimare, proiectul și execuția fiind realizate de către firme specializate, agreate de furnizorul de gaze”.

**Intrebarea nr. 15**

Va rugam sa precizati daca oferta financiara trebuie sa se incadreze in liniile de buget mentionate in fisa de date la cap II.1.4.

**Răspuns nr. 15**

Oferta financiară trebuie a se încadra în valoarea estimata, nu în liniile de buget.

**Intrebarea nr. 16**

Vă rugăm să confirmați cu precizie care este termenul de recepție și cel de aprobare a situațiilor de lucrări, precum și termenul de plată.

**Răspuns nr. 16**

A se vedea dispozitiile contractuale cuprinsele de art. 8 si 11 din contract.

 **Intrebarea nr. 17**

Vă rugăm să confirmați că contractul aferent prezentei achiziții va opera actualizarea prețului și totodată vă rugăm să descrieți modul de calcul al actualizării.

**Răspuns nr. 17**

Actualizarea pretului se poate face in conditiile art. 11.2.7. din contract.

**Intrebarea nr. 18**

Având în vedere obligațiile beneficiarului regăsite în leg. 10/1995, vă rugăm să puneți la dispoziția ofertanților toate avizele și acordurile autorităților și deținătorilor de utilități (aferente obiectivului supus achiziției), însoțite de planșele descriptive anexate acestora.

**Răspuns nr. 18**

Autorizațiile de construire (nr.08/28.04.2022 - Parcul Gării și nr.09/28.04.2022 – Parcul Balnear) precum și Certificatul de urbanism (nr.12/07.03.2022) cu avizele necesare au fost atașate în folder-ul „1 Documente Administrative”.

**Intrebarea nr. 19**

Având în vedere obligațiile beneficiarului regăsite în leg. 10/1995, vă rugăm să confirmați că ofertantul nu avea obligația de a face vreun demers pentru obținerea autorizației de construire sau obținerea altor acorduri sau avize în vederea execuției lucrărilor ofertate. În caz contrar vă solicităm să precizați dacă au fost bugetate sumele aferente și cum se vor oferta.

**Răspuns nr. 19**

Autorizațiile de construire (nr.08/28.04.2022 - Parcul Gării și nr.09/28.04.2022 – Parcul Balnear) precum și Certificatul de urbanism (nr.12/07.03.2022) cu avizele necesare au fost atașate în folder-ul „1 Documente Administrative”.

**Intrebarea nr. 20**

Privitor la organizarea de șantier vă rugăm să ne comunicați modul în care aceasta se va oferta (vă rugăm să furnizați listele de cantități aferente sau să descrieți concret ce se va oferta).

**Răspuns nr. 20**

„În cadrul devizelor se regăsesc listele pentru organizarea de șantier”.

**Intrebarea nr. 21**

In documentia postata la Obiect - PARCUL BALNEAR exista Formularul F5 Fisa tehnica nr. 4 - Cismea apa, dar nu se regaseste in Formularul F4; va rugam clarificati cum se va oferta. Va rugam clarificati care Fisa tehnica se ia in considerare la Cilindrul retractabil, avand in considerare ca sant doua: FT nr.6 si FT IE02.

La Obiect - PARCUL GARII - Retele exterioare - Echipamente electric , in formularul F4 este Bloc de masurare si protectie trifazata, dar lipseste formularul F5 - Fisa tehnica. Va rugam clarificati/postati. Va rugam clarificati care Fisa tehnica se ia in considerare la Stalp de iluminat metalic, avand in vedere ca sant doua: FT nr. 23 si FT IE02.

La Obiect - PARCUL GARII – Instalatii interioare – Echipamente electrice, va rugam clarificati care Fisa tehnica se ia in considerare la Boxe audio de exterior, avand in vedere ca sant doua: FT nr.20 si FT IE12.

La Obiect - PARCUL GARII – Dotari exista FT nr. 12 – Masa tenis, insa nu se regaseste in formularul F4; va rugam clarificati cum se va oferta. In formularul F4 exista Plase porti (pereche) buc. 7, dar in formularul F5 - Fisa tehnica nr. 7 este specificat 1 buc.; va rugam clarificati cate bucati se vor oferta.

**Răspuns nr. 21**

Pct. 1

Se va oferta conform fisei tehnice nr 4. Pozitia cismelei se regaseste in devizul f3, cap. 4.1.7 RETELE EXTERIOARE , Retea alimentare cu apa, art. 12 ACE03A2 - FINTINA PUBLICA CU DESCARCARE AUTOMATA: ARTEZIANA CU PICIOR TIP MEFMC-NTR-CM 1523-80 CAL. I

Referitor la fisa tehnica de la Cilindrul retractabil se va lua in considerare fisa FT IE02.

Pct. 2

Referitor la Bloc de masurare si protecti trifazata face parte din Avizul Tehnic de Racordare si este furnizat de distribuitorul de energie electrica .

Referitor la fisa tehnica de la Stalp de iluminat metallic se va lua in considerare fisa FT IEOl.

Pct. 3

Referitor la fisa tehnica de la Boxe audio de exterior se va lua in considerare fisa FT IE12.

Pct. 4

Referitor la dotari FT 12 - Masa de tenis 6 bucati, aceasta a fost asimilata in dotari F4 art. A.4.5. Plase porti. Astfel 6 bucati din acel articol vor fi considerate Masa de tenis si 1 bucata plase porti ( pereche)

Referitor la fisa tehnica de la Plase porti ( pereche ) se va lua in considerare fisa FT nr. 7 - 1 bucata.

Cu stima,